b"\n_START_ARTICLE_\nHope Lange\n_START_SECTION_\nBiografia\n_START_PARAGRAPH_\nHope Elise Ross Lange va n\xc3\xa9ixer a Redding, Connecticut el 1933; la seva mare, va ser la tercera de quatre germans de la fam\xc3\xadlia constru\xc3\xafda per Minerva Buddecke que era actriu i el seu pare John George Lange, m\xc3\xbasic d'orquestra simf\xc3\xb2nica. La seva fam\xc3\xadlia es va traslladar a Nova York i van obrir un restaurant de cert renom._NEWLINE_Hope va comen\xc3\xa7ar amb 9 anys en participacions menors en teatre i despr\xc3\xa9s va estudiar dansa mentre assistia a l'alta escola._NEWLINE_Va treballar ocasionalment com a model adolescent publicit\xc3\xa0ria i als 15 anys, gr\xc3\xa0cies a una aparici\xc3\xb3 a la portada d'una revista d'electr\xc3\xb2nica es va fer con\xc3\xa8ixer en una fututista publicitat d'una r\xc3\xa0dio port\xc3\xa0til el juny de 1949._NEWLINE_ Va cursar els seus estudis superiors a Barmore Junior College on va con\xc3\xa8ixer l'actor Don Murray i despr\xc3\xa9s va ingressar a la televisi\xc3\xb3 el 1950 realitzant aparicions en el Kraft Television Theatre, en una d'elles va cridar l'atenci\xc3\xb3 d'un productor de Hollywod que la va convidar com a actriu secund\xc3\xa0ria a  Bus Stop al costat de Marilyn Monroe i Don Murray i en La veritable hist\xc3\xb2ria de Jesse James (1956), aconseguint una bona recepci\xc3\xb3 dels cr\xc3\xadtics i un contracte amb la 20th Century Fox._NEWLINE_El 1956, va contreure matrimoni amb Don Murray._NEWLINE_El 1957, realitza una memorable actuaci\xc3\xb3 al film Peyton Place que li va significar un Globus d'Or i despr\xc3\xa9s un Premi de l'Acad\xc3\xa8mia com a millor actriu secund\xc3\xa0ria i un salt inesperat a la fama._NEWLINE_El 1961, roda al costat d'Elvis Presley Wild in the Country i seguidament Pocketful of Miracles al costat de Bette Davis i Glenn Ford, i despr\xc3\xa9s al costat del mateix actor actua a Love Is a Ball ._NEWLINE_L'estrella de Lange decau a mitjans dels 60 en casar-se amb el productor Alan J. Pakula i en la d\xc3\xa8cada dels 70, apareix nom\xc3\xa9s en dues produccions._NEWLINE_Lange llavors fa incursions en s\xc3\xa8ries de televisi\xc3\xb3 amb esc\xc3\xa0s \xc3\xa8xit; per\xc3\xb2 la seva participaci\xc3\xb3 com la reconeixible senyora Carolyn Muir en la s\xc3\xa8rie El fantasma i la senyora Muir emesa enre 1968 i 1972 torna a donar empentes a la seva carrera i obt\xc3\xa9 fama al costat de Edward Mulhare i reconeixement guanyant un premi Emmy per dos anys (1969-1970) consecutius com a millor actriu secund\xc3\xa0ria de televisi\xc3\xb3._NEWLINE_Lange apareix a moltes produccions televisives realitzant un total de 12 pel\xc2\xb7l\xc3\xadcules per a la televisi\xc3\xb3 entre la d\xc3\xa8cada dels 70 i mitjans dels 80 i fa incursions en el cinema intercaladament apareixent a 6 produccions. Lange es va retirar de l'actuaci\xc3\xb3 a partir de 1998 sent el seu \xc3\xbaltim paper com Helen Rawlings a la producci\xc3\xb3 televisiva Before He Wakes._NEWLINE_Hope Lange va morir el 19 de desembre de 2003 als seus 70 anys a conseq\xc3\xbc\xc3\xa8ncia d'una colitis isqu\xc3\xa8mica a Santa M\xc3\xb3nica, Calif\xc3\xb2rnia. Li van sobreviure dos fills del seu primer matrimoni amb Don Murray.\n_START_SECTION_\nVida personal\n_START_PARAGRAPH_\nHope Lange va con\xc3\xa8ixer a Don Murray mentre estudiava en el Barmore Junior College i van contreure matrimoni el 1956, d'aquest matrimoni van n\xc3\xa9ixer els seus dos \xc3\xbanics fills. El 1961, mentre rodava Un g\xc3\xa1nster per a un miracle es va enamorar de Glenn Ford, va abandonar Murray i va mantenir un idil\xc2\xb7li de gaireb\xc3\xa9 dos anys amb l'actor per\xc3\xb2 sense arribar al matrimoni._NEWLINE_El juliol de 1963 va contreure matrimoni amb el productor Alan J. Pakula i es van divorciar el 1971. El 1972, mant\xc3\xa9 relacions amb Frank Sinatra i despr\xc3\xa9s amb John Cheever sense arribar al comprom\xc3\xads marital. El 1983 contreu matrimoni amb el productor Charles Hollerith qui el va acompanyar fins al moment de la seva defunci\xc3\xb3."